NaiveNeuron/SloPal huggingface dataset:
Raši, Richard, podpredseda vlády SR pre investície a informatizáciu (2018-12-06):
Ďakujem pekne. Príjemné popoludnie, vážený pán predsedajúci, ctené dámy poslankyne, vážení páni poslanci. Dovoľte, aby som predložil prvý návrh. Je to návrh na vymenovanie guvernéra Národnej banky Slovenska. Podľa § 7 ods. 1 zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov má mať Banková rada Národnej banky Slovenska šesť členov, pritom členmi Bankovej rady sú guvernér, dvaja viceguvernéri a traja ďalší členovia. Guvernéra a viceguvernérov podľa § 7 ods. 2 uvedeného zákona vymenúva a odvoláva prezident Slovenskej republiky na návrh vlády Slovenskej republiky, ktorý je schválený Národnou radou Slovenskej republiky. Vzhľadom na skutočnosť, že listom č. 10113/2018 zo dňa 27. 11. 2018, ktorým bolo predsedovi vlády Slovenskej republiky Petrovi Pellegrinimu písomne doručené oznámenie o vzdaní sa funkcie guvernéra Národnej banky Slovenska Jozefa Makúcha uplynutím dňa 1. 3. 2019, a vzhľadom na to, že je nevyhnutné plynule zabezpečovať plnenie všetkých funkcií a úloh Národnej banky Slovenska, ktoré jej vyplývajú zo zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov, predkladám návrh na vymenovanie Petra Kažimíra za guvernéra Národnej banky Slovenska. Z uvedených dôvodov v zmysle § 7 zákona Národnej rady Slovenskej republiky o Národnej banke Slovenska v znení neskorších predpisov vláda Slovenskej republiky schválila návrh na vymenovanie Petra Kažimíra za guvernéra Národnej banky Slovenska. Menovaný spĺňa všetky kritériá a podmienky na úspešný výkon funkcie guvernéra Národnej banky Slovenska. Vážený pán predsedajúci, ctené dámy poslankyne, vážení páni poslanci, dovoľte, aby som predložil aj návrh na vymenovanie viceguvernéra Národnej banky Slovenska. Takisto podľa § 7 ods. 1 zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov má mať teda Banková rada šesť členov v zostave, ako som ich spomenul pri uvádzaní návrhu na vymenovanie guvernéra slovenskej, Národnej banky Slovenska. Vzhľadom na to, že je nevyhnutné takisto zabezpečovať plnenie úloh všetkých funkcií národnej banky, vyplýva podľa tohto zákona potreba doplniť neúplný počet členov Bankovej rady. V súčasnosti nie je obsadené jedno miesto viceguvernéra Národnej banky Slovenska. Z uvedených dôvodov v zmysle zákona o Národnej banke Slovenska v znení neskorších predpisov odporúčam, aby, teda vláda Slovenskej republiky schválila a odsúhlasila návrh na vymenovanie Jozefa Hudáka za viceguvernéra Národnej banky Slovenska. Menovaný takisto spĺňa všetky kritériá a podmienky na úspešný výkon funkcie viceguvernéra Národnej banky Slovenska. Vážený pán predsedajúci, ďakujem pekne, skončil som.
Šimečka, Michal, podpredseda NR SR (2024-02-16):
Pán poslanec Viskupič s reakciou na faktické.
K. Sárközy, poslankyňa: (2002-03-20):
Vystúpiť na dnešnej schôdzi Národnej rady k uvedenému návrhu zákona ma určil Výbor Národnej rady Slovenskej republiky pre sociálne veci a bývanie na svojej 77. schôdzi. V súlade s § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam v prvom čítaní spravodajskú správu o predmetnom návrhu zákona. Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a v § 68 zákona č. 350/1996 Z. z., ako i náležitosti určené v legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Je vypracovaný v súlade s plánom legislatívnych úloh vlády Slovenskej republiky na rok 2001. Podľa predloženého návrhu zákona nárok na prídavok na dieťa vzniká na všetky nezaopatrené deti bez ohľadu na príjem rodiny. Princíp adresnosti vo vzťahu k príjmovej situácii rodiny sa premieta v návrhu na poskytovanie príspevku k prídavku na dieťa príjmovo slabším rodinám. Predpokladané náklady na výplatu prídavku na deti a príspevku k prídavku na dieťa obsahuje dôvodová správa. Návrh zákona bol prerokovaný v Rade hospodárskej a sociálnej dohody 21. decembra 2001, ktorá ho vzala na vedomie so zásadnou pripomienkou Konfederácie odborových zväzov Slovenskej republiky, ktorá sa týkala výraznejšej valorizácie dávok. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, budem odporúčať po rozprave, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 Z. z. na tom, že ho prerokuje v druhom čítaní. Pán predsedajúci, skončila som, môžete otvoriť rozpravu.
Paška, Pavol, predseda NR SR (2014-02-13):
Pán predseda ústavnoprávneho výboru, uveďte, prosím, hlasovanie o uznesení. (Hlasovanie o návrhu skupiny poslancov Národnej rady Slovenskej republiky na vyslovenie nedôvery predsedovi vlády Slovenskej republiky Robertovi Ficovi , tlač 873.)
A. Belousovová, podpredsedníčka NR SR: (2009-12-02):
Faktickú poznámku na vystúpenie pána poslanca Ivanča má pán poslanec Bauer. Končím možnosť prihlásiť sa s faktickými poznámkami. Pán poslanec Bauer, máte slovo.
Dostál, Ondrej, poslanec NR SR (2022-11-30):
Ďakujem. Pán spravodajca v tomto prípade ignoroval moje opakované upozornenie, že bod 10 je v rozpore so zákonom o rokovacom poriadku a nemožno dať o ňom v zmysle zákona o rokovacom poriadku hlasovať. Ja som na to upozornil, aby na to upozornil pána predsedu a pána predsedajúceho, alebo to teda zakomponoval. Je to prílepok, nie je možné dať o ňom hlasovať.
Viskupič, Jozef, poslanec NR SR (2017-05-16):
Ďakujem, pán predsedajúci. Vážené kolegyne, kolegovia, dovoľte mi uviesť návrh zákona, ktorý predkladám opakovane a ktorý je ľudovo nazývaný návrh zákona o zrušení tzv. koncesionárskych poplatkov, čiže návrh zákona, ktorým sa snažím zmeniť zákon č. 532/2010 Z. z. o Rozhlase a televízii, kde máme zámer, aby dva piliere financovania, dva mohutné piliere financovania médií verejnej služby, v našom prípade telerozhlasu RTVS, neboli financované úhradami za služby verejnosti alebo s tzv. zástrčkovým zákonom, čiže platby v sume 4,64 eura na každú jednu domácnosť alebo odberné miesto elektrickej energie a zmluvou so štátom, ktorú ja pracovne nazývam diabolskou zmluvou zo štátu. Čiže v rámci zmeny systému financovania nášho verejnoprávneho vysielania je cieľom môjho návrhu zákona zrušenie dvoch pilierov súčasného príjmu Rozhlasu a televízie Slovenska a nahradenie novým príjmom, ktorým bude každoročne poskytovaný príspevok zo štátneho rozpočtu. Prečo mám túto ambíciu, uvádzame v dôvodovej správe a zároveň aj snažím sa prispieť k celkovej debate... (Prerušenie vystúpenia predsedajúcim.)
Fico, Robert, poslanec NR SR (2022-02-22):
Takže vás poprosím, zoberte si... (Ruch v sále. Prerušenie vystúpenia predsedajúcim.)
Záborská, Anna, poslankyňa NR SR (2020-09-02):
Ďakujem, pán predseda. V rozprave k návrhu zákona nevystúpil žiaden pán poslanec, ako neboli podané žiadne konkrétne pozmeňujúce návrhy. Môžeme pristúpiť k hlasovaniu o pozmeňujúcom návrhu zo spoločnej rozpravy (správne „zo spoločnej správy“, pozn. red.). Dajte, prosím, hlasovať o pozmeňujúcom návrhu zo spoločnej rozpravy, zo spoločnej správy, gestorský výbor odporúča schváliť.
Viskupič, Marián, poslanec NR SR (2022-10-04):
Vážený pán predseda, vážené poslankyne, poslanci, milí naši hostia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií a zo znenie uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor NR SR pre financie a rozpočet, ústavnoprávny výbor a tiež výbor pre hospodárske záležitosti. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona. Ďakujem pekne.
Matejička, Vladimír, poslanec NR SR (2016-03-23):
Sľubujem. (Potlesk.)
B. Bugár, podpredseda NR SR: (2001-09-13):
(Hlasovanie.) Prezentovalo sa 124 poslancov, za 82, proti 34, zdržalo sa 8. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pán spravodajca.
P. Hrušovský, predseda NR SR: (2004-03-10):
Budeme pokračovať v rokovaní. Hlasovanie o tomto bode programu bude o 17.00 hodine. Ďalším bodom programu je správa vlády Slovenskej republiky o pripravenosti rezortu zdravotníctva na plnenie koncepcie zdravotnej starostlivosti, prijatej vládou Slovenskej republiky v decembri 2003 (tlač 594). Poprosím teraz pána ministra zdravotníctva, aby návrh koncepcie uviedol a odôvodnil. Nech sa páči, pán minister.
Kamenický, Ladislav, poslanec NR SR (2023-01-26):
Chcem reagovať na to, o čom tu rozprával pán predseda Robert Fico. Hovoril o tom, že dnes som bol napríklad ráno zastavený jedným redaktorom a som sa dozvedel a to súvisí s tým, čo ste vy povedali na tlačovej konferencii, že vy tu dávate návrh na ústavu na to, aby sme tu mali nejakú poistku, že keby náhodou ten včerajší neprešiel, takže budeme mať ešte jednu poistku. Chcem hovoriť o tom, že som sa dozvedel, že táto vláda si chce posilniť kompetencie v ďalšom v tom vašom návrhu, ktorý budete mať v Národnej rade, a sa pýtam, že na základe akého mandátu. Aj to je to, o čom hovoril Robert Fico. Pätnásteho decembra 2022 tu padla vláda. Keď budú voľby 30. 9., jak ste si to navrhli, tak tu bude táto vláda ešte jeden mesiac. To je, 10 a pol mesiaca tu bude vládnuť táto banda a vy tu rozprávate, že všetko je v najväčšom poriadku. Posilňovanie právomoci. Aké posilňovanie právomoci? Táto vláda musí odísť čím skôr. To je podstata toho. Keby, si predstavte, že by sme tu boli my a my by sme povedali po páde našej vlády, že 10 a pol mesiaca tu budeme ďalej vládnuť. Toto by čo tu bolo, to by tu bol hurikán, uragán, smršť na nás. O tomto som chcel hovoriť, pán podpredseda. Táto vláda nemá legitimitu. Musí odísť, žiadne posilňovanie právomoci, a preto 27. mája je ten najlepší termín, aby ste odišli.
Hrnčiar, Andrej, podpredseda NR SR (2019-09-25):
Dve faktické poznámky. Nech sa páči, pani poslankyňa Grausová.
Grendel, Gábor, podpredseda NR SR (2020-07-15):
Končím možnosť prihlásiť sa s faktickými poznámkami. Ako prvý, pán poslanec Urban.
T. Cabaj, podpredseda NR SR: (2010-03-10):
Pani poslankyňa Belásová.
Marcinková, Vladimíra, poslankyňa NR SR (2022-10-20):
Ďakujem pekne. Ja by som chcela povedať ešte pár viet k tomuto návrhu. Naozaj ide len o technické riešenie, aby sme zabránili situácii, akú tu máme dnes, s tým, že sa včas nezvolil nový verejný ochranca práv. Včas, myslím ešte pred uplynutím funkčného obdobia toho predošlého, tak tu máme vákuum, kedy nemáme funkčný ústavný orgán, keďže verejný ochranca práv a jeho orgán a jeho funkčnosť nám vyplýva z ústavy, a preto navrhujem, aby tak ako pri iných ľudsko-právnych inštitútoch, napríklad pri komisárovi pre deti alebo pri komisárovi pre osoby so zdravotným postihnutím, kde je trebárs aj pani Tomanová, presluhovala niekoľko mesiacov, kým sa zvolil nový verejný ochranca práv, teda mali sme ten úrad obsadený. Bola takáto situácia ošetrená aj pri verejnom ochrancovi práv. Samozrejme, nebude to platiť spätne, ale bude to platiť do budúcnosti, aby čo i len ten deň alebo pár týždňov, kým sa bude v parlamente voliť nový verejný ochranca práv, bol naďalej tento úrad funkčný. Dnes máme situáciu, že sedem mesiacov tento úrad funkčný nie je. Je tam vyše šesťsto podnetov, ktoré mnohé možno už aj stratili opodstatnenie, keďže mohli uplynúť rôzne lehoty, na ktoré sa dotyční sťažovali. Čiže podľa mňa nám zákonodarcom prináleží úloha aj chrániť ústavnosť a funkčnosť ústavných orgánov. Preto chcem poprosiť o čo najširšiu podporu tohto, tohto zákona. Je to ústavný zákon, budem potrebovať 90 hlasov, aby prešiel, aby sme naozaj do budúcna zabránili situácii, ktorú máme dnes a dokázali zodpovedne zabezpečiť chod tohto úradu. Toto je jeho jediný cieľ. Naozaj ide o technické riešenie, nie je v tom žiadna politika, aby sme dokázali zlepšiť aktuálny stav. Ďakujem pekne.
Glváč, Martin, podpredseda NR SR (2018-10-17):
Prerušujem schôdzu do 11.37. (Krátke prerušenie schôdze.) Vážené pani poslankyne, vážení páni poslanci, pokračujeme vystúpením posledným prihláseným v rozprave pánom poslancom Fedorom. Nech sa páči. Pán poslanec Buček ako spravodajca. (Zaznievanie gongu.) (Pokračovanie v rokovaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorými sa menia a dopĺňajú niektoré zákony , tlač 1140.)
Vaľová, Jana, poslankyňa NR SR (2019-06-24):
Vážený pán predsedajúci, pán podpredseda Národnej rady, v súlade s § 73 zákona o rokovacom poriadku som bola predsedníčkou výboru určená za spravodajcu k návrhu zákona, ktorý je vedený pod tlačou 1480. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré na mňa ako spravodajcu vyplýva z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1568 z 25. apríla 2019 a rozhodnutím č. 1593 zo 6. júna 2019 navrhujem, aby návrh zákona prerokovali ústavnoprávny výbor a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 6. septembra 2019 a v gestorskom výbore do 9. septembra 2019. Pán podpredseda, prosím vás, otvorte všeobecnú rozpravu. Ďakujem.
Laššáková, Jana, podpredsedníčka NR SR (2014-06-12):
Pán poslanec Novotný s reakciou, nech sa páči.
Fico, Robert, podpredseda NR SR (2010-10-19):
Na vystúpenie pána poslanca Rafaja sú štyri faktické poznámky. Končím možnosť prihlásiť sa s ďalšími faktickými poznámkami. Prvý pán poslanec Poliačik.
Hrnčiar, Andrej, podpredseda NR SR (2017-02-08):
... Mazurek.
Paška, Pavol, predseda NR SR (2013-05-23):
Prepáčte, pán poslanec, že vás prerušujem. Dámy a páni, poprosím vás, ak nemáte záujem o rozpravu, radšej odíďte zo sály. Nech sa páči, pán poslanec.
Baránik, Alojz, poslanec NR SR (2021-05-13):
Ďakujem pekne. Ja tu budem reagovať len na pána kolegu Suju, potom budem možno viac hovoriť o tom návrhu zákona, ale pokiaľ ide o jeho vystúpenie, tak by som povedal, že okrem toho, že, samozrejme, keďže nie je odborník v tejto oblasti, tak sa vyznačuje vysokou mierou neodbornosti a všelijakých floskúl jeho vlastným, z ktorých najviac ma zaujala jeho drtivá obrana ľudských práv, čo, samozrejme, u poslanca, ktorý sa dostal do parlamentu na kandidátke fašistickej strany, je zaujímavý koncept. Som zvedavý, že či by sa podobne pozeral na ochranu základných ľudských práv aj v súvislosti s tými menšinami, ktoré s takou obľubou on a jeho súkmeňovci atakujú. Čiže ja si myslím, že, samozrejme, tento návrh je na debatu a je možné o ňom hovoriť odborne, ale keď v jeho prospech hovoria také indivíduá, ako je pán kolega Suja, tak mu to určite neprospieva.
Paška Pavol, predseda NR SR (2012-10-16):
Budeme teraz hlasovať najprv o návrhoch, ktoré podali páni poslanci, a potom, samozrejme, aj o programe ako o celku. Pán poslanec Hlina žiada pána ministra poľnohospodárstva, aby predložil správu o dôvodoch nečerpania potravinovej pomoci. Hlasujeme. (Hlasovanie). 132 prítomných, 131 bolo za, 1 nehlasoval. Návrh pána poslanca Hlinu sme schválili. To znamená, na budúcej schôdzi, keďže pán minister má 30 dní na vypracovanie a predloženie správy. Pán poslanec Frešo požiadal v mene navrhovateľov, aby ich návrh zákona, ktorý je v programe 8. schôdze pod bodom 38, bol presunutý na nasledujúcu schôdzu. Hlasujeme. (Hlasovanie). 134 prítomných, 132 za, 1 proti, 1 sa zdržal. Takže, páni poslanci, váš bod budeme potom prerokovávať na nasledujúcej schôdzi. Budeme teraz hlasovať o návrhu programu 8. schôdze ako o celku. (Hlasovanie). 135 prítomných 123 bolo za, 12 sa zdržali. Konštatujem, že sme schválili program 8. schôdze Národnej rady. Vážené panie poslankyne, páni poslanci, tak ako obvykle, vždy o prerokovaných bodoch, pokiaľ sa nedohodneme samozrejme niekedy inak, budeme hlasovať o 11.00 hod. a o 17.00 hodine. Schválili sme program, ktorý začína návrhom vlády na skrátené legislatívne konanie o vládnom návrhu zákona, ktorým sa mení zákon č. 223/2001 o odpadoch. Je to tlač 261. Ešte kým požiadam pána ministra Petra Žigu, aby tento návrh odôvodnil, chcem vás upozorniť, že budeme o tomto prerokovanom bode hlasovať o 17.00 hod., a ak návrh na skrátené legislatívne konanie získa súhlas, budeme hneď po hlasovaní pokračovať v prvom čítaní o tomto vládnom návrhu, ktorý budeme prerokovávať v skrátenom legislatívnom konaní. Takže, pán minister, poprosím o uvedenie vášho zákona o odpadoch. Je to tlač 261. (Rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 261.)
Klus, Martin, podpredseda NR SR (2019-10-18):
Ďakujem. S reakciou na faktické poznámky pán poslanec Ondrej Dostál.
Laššáková, Jana, podpredsedníčka NR SR (2014-11-09):
S reakciou pani podpredsedníčka Jurinová, nech sa páči. Už sme všetci unavení z toho.
Přidal, Alojz, poslanec NR SR (2013-12-03):
Pani podpredsedníčka, navrhujem, aby sme o tlači č. 781, t. j. o novele zákona o platových pomeroch niektorých ústavných činiteľov hlasovali zajtra o 17.00 hodine. To odôvodnenie je také, že nie je predsa možné, aby ste zmrazili plat pánovi prezidentovi, sudcom, ministrovi, pánovi premiérovi, pričom sú tu mnohí poslanci, desiatky poslancov SMER-u, ktorí sedia na troch, štyroch platených stoličkách a berú tri, štyri platy z verejných financií. Nie je možné, aby tu boli poslanci, ktorí zarábajú 1,5-krát, 1,7-krát, dokonca 2-krát toľko čo premiér. Ten pôvodný zákon bol taký, že premiér zarába 2-krát toľko čo poslanec. Vytvorme, prosím, priestor pánovi premiérovi Robertovi Ficovi, aby umravnil týchto zlatokopov, a ja verím, že vydá iný príkaz. Naozaj, dajme Robertovi Ficovi... (Prerušenie vystúpenia časomerom.)
Kažimír, Peter, podpredseda vlády a minister financií SR (2015-06-23):
Ďakujem veľmi pekne, pán predseda. Takže dovoľte mi popísať zámer návrhu novely tohto zákona. V prvom rade ide o zvýšenie daňovej motivácie obyvateľstva investovať na kapitálovom trhu z dôvodu podpory rozvoja kapitálového trhu a zvýšenia financovania slovenskej reálnej ekonomiky z dlhodobých úspor obyvateľstva, a to napríklad zavedením oslobodenia na príjmy z prevodu cenných papierov obchodovaných na regulovanom trhu po uplynutí časového testu, v danom prípade sa ten časový test navrhuje na obdobie jedného roku. V ďalšom ideme podporovať dlhodobé investičné sporenie ako zvýhodnenú formu investovania finančných prostriedkov do portfólia vykonávaného prostredníctvom oprávnených inštrukcií po splnení ustanovených podmienok. Je to vlastne ďalšia nová forma dlhodobého sporenia kľúčovo namiereného, samozrejme, na dôchodok. A v ďalšom, samozrejme, ide aj o pokračovanie v koncepčnom a systematickom boji proti daňovým podvodom, a to prostredníctvom definovania opatrení proti zneužívaniu zákona o dani z príjmov a úpravou v oblasti transferového oceňovania, ktorý je takou často nepopulárnou alebo verejnosťou nepovšímanou oblasťou, ktorá ale v sebe skrýva obrovské zdroje dodatočné z hľadiska férového zdaňovania. Súčasťou predkladaného materiálu je aj úprava zákona o správnych a súdnych poplatkoch, ktorá reaguje na zrušenie kolkových známok a súčasným možnostiam zaplatenia poplatku na príslušnom orgáne dopĺňa nový spôsob platby prostredníctvom SMS správy. Ďakujem veľmi pekne. Na úvod.
M. Pado, poslanec: (2009-11-03):
A, pani ministerka, nie raz ste tu rozprávali o tom, aká je chyba z našej strany, že sme sa nepridali k podpisu memoranda o eure. No, urobili sme dobre, lebo by ste nás oklamali tak ako samosprávy. Podpísali to a kde sú dnes? Ďakujem pekne.
V. Veteška, podpredseda NR SR: (2005-03-17):
Ľ. Lintner, poslanec: Ďakujem pekne za slovo. Nedá mi, pán minister, aby som nezareagoval, lebo aj nás, aj my môžeme vysloviť, že nás to bude napĺňať radosťou podporiť tento zákon, len si myslím, že treba v každom zákone vecne riešiť problémy a nedívať sa naň niekedy z pohľadu možno ideového, možno aj veľmi ortodoxne osobného. Čiže aj my s radosťou podporíme tento zákon a budeme sa však snažiť postrážiť všetky úpravy, ktoré sa v ňom objavia, tak, aby sa nepoškodilo aj vysielanie.
P. Paška, predseda NR SR: (2007-05-18):
(Hlasovanie.) 130 prítomných, 128 za, 2 sa zdržali. Konštatujem, že sme schválili body 1, 2, 3 zo  spoločnej správy. Ďalej, pán spravodajca.
Glváč, Martin, podpredseda NR SR (2017-12-06):
Ďakujem. S faktickými poznámkami 12 poslancov. Končím možnosť prihlásiť sa. Nech sa páči prvý, pán poslanec Matovič.
Šeliga, Juraj, podpredseda NR SR (2020-04-28):
Pani poslankyňa Kavecká, nech sa páči.
Grendel, Gábor, podpredseda NR SR (2021-11-24):
Vyhlasujem rozpravu za skončenú. Želá si záverečné slovo pán minister? Nie. Pani spravodajkyňa takisto nie. Prerušujem rokovanie o tomto bode programu. Pokračujeme prvým čítaním o vládnom návrhu zákona, ktorým sa mení a dopĺňa zákon č. 669/2007 o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 o katastri nehnuteľností v znení neskorších predpisov. Vládny návrh zákona má tlač 745, návrh na jeho pridelenie na prerokovanie výborom je v rozhodnutiach č. 773 a 817. Prosím ministra dopravy a výstavby Slovenskej republiky pána Andreja Doležala, aby vládny návrh zákona uviedol. [Rokovanie o vládnom návrhu zákona, ktorým sa mení a dopĺňa zákon č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení neskorších predpisov , tlač 745.]
Hrušovský, Pavol, podpredseda NR SR (2010-10-21):
Pán poslanec Mikolaj.
Nemec, Richard, poslanec NR SR (2022-03-24):
Ďakujem, pán predsedajúci. Mrzí ma ten incident, lebo nemal tu byť tento incident, lebo ja som športoval aj s ruskými športovcami a vážim si každého jedného športovca, a renty, vysoké renty nemajú len v Rusku, ale majú ich aj v Amerike, aj v Európe, severské krajiny vážia si vrcholových športovcov, ktorí nosia medaile, a je to tam naozaj na vysokej úrovni. Chcem dodať trošku, pán Kočiš, na fakulte telesnej výchovy, to sú tí druhostupniari, ktorí majú špecializáciu učiteľský smer plus telesná výchova, čiže oni nie sú tí prvostupniari, ktorí, ktorí... zodpovedá za to pedagogická škola. Takže to je také a bolo by super, keby tí, keby tí telocvikári toho druhého stupňa mohli ísť na ten prvý stupeň a odbornejšie sa vedeli v tom zlatom motorickom veku tým deťom venovať. Tak to je také, to je také trošku iné. Pán Ďurica, no, áno, tie tablety sú tu, len všetci mi povedia, že čo chceš s tými deckami robiť, veď oni majú tablety. No ale tie tablety sú aj vo Francúzsku, aj vo Fínsku, aj v Amerike a vedia s tým robiť, lebo majú podmienky 21. storočia, kde my máme obrovský dlh, čo sa týka dať tým deťom toho 21. storočia. Vám garantujem, že by s radosťou chodili na nové ihriská, do nových hál a keby sa im venovali odborníci. Čiže tam sme, v podstate hodne zameškávame oproti aj susedným krajinám už, ako je Poľsko, Maďarsko, Česko, Slovinsko. Takže to tiež tak na okraj. Inak ďakujem za faktické pripomienky.
Jurinová, Erika, podpredsedníčka NR SR (2014-09-18):
Páni poslanci, prosím vás, rešpektujte kolegu.
Laurenčík, Milan, podpredseda NR SR (2021-05-28):
Páni poslanci, prosím, kľud v sále, je tu stlaš... strašný šum a hluk. Ďalšia faktická poznámka, pani poslankyňa Magdaléna Sulanová.
Halgašová, Jarmila, poslankyňa NR SR (2020-11-26):
Ďakujem za slovo. Pán poslanec, ďakujem, že sa chcete starať o zdravie zamestnancov a zdravie všetkých ľudí a o ich stravovanie. Ale ak by váš záujem bol naozaj úprimný, tak by ste tento návrh podporili. Ja som presvedčená, že ľudia budú vďační za túto možnosť, pretože dostanú na účet viac peňazí, pretože nebudeme musieť platiť eminentov gastrolístkov, ktoré len zbytočne navyšujú ceny potravín. Pokiaľ mám správnu informáciu, tak relevantné zdroje uvádzajú to, že emisia gastrolístkov a vlastne prevádzkovanie celého tohto nezmyselného systému navyšuje ceny potravín až o 5 %. Ďakujem pekne.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 141 poslancov, za 136, proti nikto, zdržali sa 3, nehlasovali 2. Konštatujem, že sme tento návrh schválili. Otváram rozpravu v rámci tretieho čítania . Hlási sa niekto do rozpravy? Nikto. Vyhlasujem rozpravu za skončenú. Pán spravodajca, prosím, dajte hlasovať o návrhu zákona ako o celku a uveďte aj odporúčanie gestorského výboru.
Paška, Pavol, predseda NR SR (2012-10-25):
Takisto poprosím do zápisu. Takže vyhlasujem krátku prestávku do 17.45 hodiny. O 17.45 hodine bude pokračovať rozprava a poprosím členov poslaneckého grémia, aby sme sa stretli. (Prestávka.) (Po prestávke.)
Grendel, Gábor, podpredseda NR SR (2021-05-13):
Otváram rozpravu, do ktorej som žiadnu písomnú prihlášku nedostal. Pýtam sa, či sa chce niekto do rozpravy ústne prihlásiť. Jeden pán poslanec – Ondrej Dostál. Končím možnosť prihlásiť sa ústne do rozpravy. Nech sa páči, pán poslanec.
Laurenčík, Milan, podpredseda NR SR (2021-01-12):
Ďalším rečníkom v rozprave je pán poslanec Jozef Pročko, nech sa páči.
F. Petrák, poslanec: (2002-08-19):
J. Migaš, predseda NR SR: Panie poslankyne, páni poslanci, prepáčte, pán poslanec, poprosil by som poslancov, ktorí majú nejaké diskusie alebo iné rokovania, aby mimo rokovacej miestnosti to uskutočnili.
Danko, Andrej, predseda NR SR (2018-03-23):
Pán poslanec Marosz.
Galko, Ľubomír, poslanec NR SR (2023-12-12):
Vážené panie poslankyne, páni poslanci, vážená koalícia, vraj lepšieho, pokojnejšieho a bezpečnejšieho žitia, hneď na úvod musím povedať, že nesúhlasím s pracovným názvom tohto návrhu zákona lex konsolidácia, ktorý prezentuje táto vláda podvodníkov a klamárov. Po správnosti by sa mal tento návrh zákona prezentovať ako lex ošklbeme a okradneme vás o všetko, aj o to málo, čo máte. Návrh tohto zákona, ktorým sa menia a dopĺňajú niektoré zákony v súvislosti so zlepšením stavu verejných financií, ktorý ste na prerokovanie do parlamentu priniesli a ktorý prerokúvame, nepotvrdzuje, že by ste boli vládou lepšieho, pokojnejšieho alebo bezpečnejšieho Slovenska, ale potvrdzuje pravý opak. Po prvé. Lepšie Slovensko prijatím tohto zákona nezabezpečíte. Zabezpečíte horšie Slovensko, lebo ošklbete a okradnete ľudí aj o to málo, čo ešte majú. Po druhé. Pokojnejšie Slovensko prijatím tohto zákona takisto nezabezpečíte, práve naopak. Zabezpečíte nepokojnejšie Slovensko. Lebo tých, ktorých idete systematicky ošklbať a okradnúť, vám to neodpustia a verte, že my im toto vaše zbojstvo budeme pripomínať neustále a budeme im otvárať oči. Nebudete mať pokoj ani od nich, ani od nás. To vám garantujem. Po tretie. Bezpečnejšie Slovensko takisto prijatím tejto zákonnej normy nezabezpečíte, minimálne dokazujete, že v bezpečí pred vami nie sú nielen legislatíva, ale ani peňaženky ľudí. Spoločným menovateľom celej tejto vašej eskapády je totiž to, že nešetríte, neokresávate výdavky, aj keď by bolo kde. Vy len šklbete, kradnete a ožobračujete a beriete stále viac peňazí od ľudí, ktorí sa nemôžu voči vám brániť. A zvyčajne od ľudí, ktorí tvoria hodnoty, ale nielen od nich. Nebudem sa podrobne venovať všetkým vašim „konsolidačným opatreniam“, spomeniem len niektoré, konkrétne štyri. Po prvé. Zavedenie minimálnej dane pre firmy aj pre tie, ktoré sú v strate. Vyrubujete im daňové licencie vo výške od 340 do 3 840 eur, čím ich chcete ošklbať o 107 miliónov eur. Na Slovensku je dosť firiem, ktoré z nejakých dôvodov potrebujú mať prestávku v podnikaní, firmu ale nezrušia, lebo by to bolo drahé, veď raz sa k podnikaniu hodlajú vrátiť. Dôvody môžu byť rôzne. Rodinné, zdravotné alebo sa ich majiteľom podarí na určitý čas výhodne zamestnať a podobne. A máme na Slovensku aj mnoho malých rodinných firiem, čo ledva žijú, ledva prežívajú. Musí zarobiť sám na seba, keď sa mu zadarí, zarobí na svoju manželku alebo zarobí aj na ich dospelé dieťa. Tieto firmy síce nevykážu zisk, vykážu stratu alebo sú na nule. Ale žijú. Manželia, prípadne rodinní príslušníci nepadnú do sociálnej siete, štát nestoja žiadne peniaze. Živia sa vlastnou prácou, platia za seba odvody. Na takýchto chudákov opätovne zacielila súčasná vláda klamárov a podvodníkov a chce ich znova zaťažiť daňovými... (Prerušenie vystúpenia predsedajúcim.)
P. Paška, predseda NR SR: (2008-05-20):
Pani spravodajkyňa, nech sa páči. Pán poslanec, chvíľočku ešte.
Bugár, Béla, podpredseda NR SR (2019-09-18):
Nech sa páči, prezentujme sa a hlasujme. (Hlasovanie.) Prítomných 142, za 78, proti 42, zdržalo sa 22 poslancov. Konštatujem, že návrh bol schválený. Nech sa páči.
Z. Kramplová, poslankyňa: (2009-02-11):
Oveľa viac peňazí potrebujeme na ochranu životného prostredia, oveľa viac peňazí potrebujeme na liečenie ľudí, ktorí dostali rakovinu pľúc v dôsledku fajčenia alebo pasívneho fajčenia a podľa informácií, ktoré mám, až päťkrát viac potrebujeme vydať peňazí zo spoločného. Aj nefajčiari sa skladáme na tých, ktorí ochorejú v dôsledku fajčenia. A možno dám jednu takú otázku. Je demokratické, aby 38 % populácie, ktorá fajčí, diskriminovali zvyšok populácie len preto, že sa cítia príjemne? Myslím si, že to riešenie naozaj by malo byť striktné a malo by byť veľmi silné pre ochranu ľudí, ktorí sa snažia zdravo žiť, zdravo využívať aj voľné chvíle a momentálne v podstate majú problém s tým, aby si išli sadnúť, alebo naobedovať sa, alebo navečerať sa tam, kde nebudú mať zafajčený priestor. Ďakujem.
Laššáková, Jana, podpredsedníčka NR SR (2014-04-03):
Na vystúpenie pána poslanca s faktickými poznámkami páni poslanci Poliačik, Mičovský a Kvasnička. Končím možnosť prihlásiť sa s faktickými poznámkami. Nech sa páči, pán poslanec Poliačik.
Danko, Andrej, podpredseda NR SR (2024-02-07):
Poslankyňa Hanuliaková.
Sulík, Richard, predseda NR SR (2011-06-28):
Oceňujeme veľkorysosť pána bývalého exministra.
Mikloško, Jozef, poslanec NR SR (2014-02-11):
Bolo to 49-minútovej guľometnej paľby. Ja by som povedal, že v druhom roku nášho pôsobenia sa pán Blaha ukázal aj ako dobrý rečník a nekritizoval by som celkom len jeho prejav, snáď iba to by som pochválil, že ani raz nepovedal slovo Marx. A zase keby som kritizoval, že stále má šuflíky, on rád dá každého do šuflíka. Neoliberál, pravica, ľavica, ešte neviem čo, ja neviem, v ktorej som ja, v šuflíku, ale necítim sa ani v jednom. To, že kritizoval všeličo, je správne, lenže mal by troška aj potom svoju stranu a vládu, lebo, čo ja viem, daňové prázdniny, hospodárske stimuly, korupcia, boj, dotácie svojim, obrovské provízie, predražené europrojekty, nadhodnotený kurz eura ešte dávno a tak ďalej, bolo by tam čo kritizovať, my v tomto trocha pokračujeme. Posledná vec. Bosna je vážna vec. Ja som v ´95. bol na čele ôsmich amerických kongresmanov. Chodili sme po Bosne, ešte sa tam skoro strieľalo, bolo to tesne po Daytone a navštívili sme všetky náboženstvá, všetky národnosti a tak ďalej. Vtedy to dva roky v Sarajeve vrelo, NATO to potom rozstrieľalo, to okolie v Sarajeve, a prestalo to všetko. Ale, pozor, sľubovali sa tam hory-doly, rekonštrukciu, dotácie, pomoc zraneným, bez nohy a tak ďalej, ktorí sedia v tých vysokých panelákoch, ale temer nič sa z toho nestalo. Keď dneska odídu tí KFOR, INFOR alebo neviem, ako sa to teraz volá, tak zase tam začne mela, ktorá sa aj teraz signalizuje. Čiže Bosna je vážna vec a ja by som povedal, že dobre, že sme to tu otvorili. To je všetko.
Nagy, József, poslanec NR SR (2013-04-16):
Ďakujem pekne. Odznelo tu veľa oprávnenej politickej kritiky, ale aj rôzne konštruktívne, ale veľmi všeobecné návrhy a nápady na riešenie krízy, teda zvyšovania nezamestnanosti. Prepáč, pán kolega, že využijem faktickú poznámku, aby som nezdržoval sálu účasťou v rozprave. Ja dám taký konkrétny návrh pre našu vládu, vládnu stranu. Prosím, vytvorte pracovné miesta, podporte cestovný ruch na Slovensku. Úplne konkrétne poviem, ako sa dá tomu pomôcť. A to všetko v porovnaní s okolitými štátmi, postkomunistickými štátmi alebo Rakúskom, alebo ostatnými európskymi krajinami. Znížte DPH na cestovný ruch. Zaveďte nižšie odvodové zaťaženie v cestovnom ruchu a zaveďte dlho očakávané a všade využívané rekreačné poukazy. K tomu keď poskytnete podporu pre vytvorenie nového pracovného miesta, ja si myslím, že vytvoríme takú oblasť alebo podporíme takú oblasť, kde tá spotreba bude domáca, ale zároveň aj zahraničná. A zároveň je to taký produkt alebo bude vyrábať taký produkt, ktorý nebude importom, lacným importom kedykoľvek vyradený z trhového prostredia. Ďakujem pekne.
Bugár, Béla, podpredseda NR SR (2011-07-06):
Na vystúpenie pána poslanca s faktickými poznámkami dvaja, končím možnosť sa prihlásiť do faktických. Pani poslankyňa Gabániová.
P. Hrušovský, predseda NR SR: (2003-06-18):
Pýtam sa pána ministra, či sa chce vyjadriť k rozprave. Nech sa páči.
Šimečka, Michal, podpredseda NR SR (2024-05-14):
Ďakujem pekne. Pán poslanec Lackovič.
M. Hort, podpredseda NR SR: (2008-02-14):
A teraz dávam slovo spoločnému spravodajcovi z ústavnoprávneho výboru pánovi poslancovi Danielovi Lipšicovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Pán spravodajca, nech sa páči, máte slovo.
Jurinová, Erika, podpredsedníčka NR SR (2013-05-30):
Ďakujem pekne, pani navrhovateľka. Dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Pavlovi Abrhanovi.
Bastrnák, Tibor, poslanec NR SR (2013-05-16):
Ďakujem pekne. Vážený pán poslanec, myslím si, že veľmi pekne si poukázal na pozitíva a negatíva tohto návrhu zákona, a ja si myslím, že keď to v takejto podobe bude schválený, tak po druhom čítaní bude to veľká výzva pre vládu Slovenskej republiky, a preto aj dúfam aj ja, že v druhom, hoci si myslím, že ako v prvom čítaní to musíme podporiť, lebo je to krok dopredu, na druhej strane si myslím a dúfam, že vládna väčšina pomôže vylepšiť tento zákon, veď keď to neurobia, tak bude to dosť veľký prúser nielen pre celé Slovensko, ale aj pre nich. Ďakujem pekne.
Pellegrini, Peter, predseda NR SR (2015-02-03):
Vážené panie poslankyne, vážení páni poslanci, budeme pokračovať v programe vládnym návrhom zákona o odpadoch a o zmene a doplnení niektorých zákonov (tlač 1337). Poprosím pána ministra, aby vládny návrh zákona uviedol. Nech sa páči. (Ruch v sále.) A vás ostatných, kolegyne, kolegovia, poprosím o kľud v rokovacej sále. Tí, ktorí potrebujete si niečo prediskutovať, prosím, opustite rokovaciu sálu a vytvorte dôstojné prostredie pre uvedenie vládneho návrhu zákona. Pán minister, nech sa páči, máte slovo.
R. Bauer, poslanec: (2007-02-07):
Návrh opatrení vychádza z analýzy vnútorného energetického trhu Európskej únie a bol zverejnený v čase, keď téma energetickej bezpečnosti a zaistenia zdrojov je v Európskej únii témou č. 1, bude sa ňou zaoberať nasledujúci samit Európskej rady a je tiež jednou z priorít nemeckého predsedníctva Európskej únie. Novela, o ktorej rokujeme, bola predložená Národnej rade skôr, ako Európska komisia zverejnila tento návrh, a preto, samozrejme, nemôže reagovať na opatrenia navrhované v tomto balíku. Súčasná právna úprava zákona o regulácii v sieťových odvetviach zabezpečuje nezávislé postavenie regulačného úradu. Počas prvých 3 rokov svojej existencie získal Úrad pre reguláciu sieťových odvetví mnohé skúsenosti a vykonal celý rad opatrení, ktoré pomohli stabilizovať trh s energiou a vytvárať lepšie podmienky pre všetky kategórie spotrebiteľov. A pritom v tomto období bolo na Slovensku potrebné akumulovať značné prostriedky na investície v energetike, na preklenutie dlhodobého finančného deficitu, ktorá v sebe niesla nevyhnutnosť odstránenia cenových deformácií z minulosti. Nezávislosť regulačného orgánu je jednou z podmienok stabilného regulačného rámca. Väčší politický vplyv na proces cenotvorby v elektroenergetike, v plynárenstve, v zásobovaní teplom a vo vodnom hospodárstve prináša vyššiu nestabilitu a ohrozuje investície. Prioritou regulačnej rady je, samozrejme, chrániť koncových spotrebiteľov, ale zabezpečiť hospodárnu, spoľahlivú a kvalitnú dodávku tovarov a služieb sa nedá dosiahnuť bez ignorovania investičných potrieb na strane dodávateľov. To je najťažšia úloha regulačného orgánu, dosiahnuť a zachovať rovnováhu medzi kvalitnými službami s čo najnižšími cenami pre koncového spotrebiteľa a dostatočnými zdrojmi na investície. Rozhodovanie orgánu takého typu má byť postavené na odbornom základe a nemá byť ovplyvňované politickými pozíciami a preferenciami. Väčšia ingerencia štátnych orgánov na rozhodovanie regulačného úradu narušuje potrebnú rovnováhu a zakladá potenciálne ohrozenie koncových spotrebiteľov do budúcnosti napríklad v dôsledku nedostatočného investovania do prenosovej a distribučných sústav. Štátne orgány majú zodpovednosť za „nastavenie systému“, a nie za priame riadenie zložitých systémov. Systém, ktorého súčasťou je regulačná rada, ktorá môže pracovať s vedomím určitej stability je odskúšaným a uznávaným systémom v mnohých vyspelých krajinách, a preto znižovanie nezávislosti regulátora nie je dobré riešenie. Preto sa pripájam k návrhu, ktorý tu zaznel od kolegu Gála aj Lipšica, vrátiť predložený vládny návrh predkladateľovi na prepracovanie aj preto, aby sme počkali, pokiaľ nebude vyhodnotený energetický balík Európskej komisie a nebudú známe závery nadchádzajúceho marcového samitu Európskej rady. Ďakujem za pozornosť.
P. Paška, predseda NR SR: (2009-03-11):
(Hlasovanie.) 126 prítomných, 116 za, 10 sa zdržali. Návrh sme pridelili výborom a určili lehoty na prerokovanie. Ďakujem pekne, pán spravodajca. Budeme teraz hlasovať o štyroch vládnych návrhoch, ktoré sme prerokovali v druhom čítaní v skrátenom legislatívnom konaní. Ako o prvom v druhom čítaní budeme hlasovať o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov , je to tlač 971. Pani poslankyňa Vaľová bude uvádzať hlasovanie.
Brocka, Július, poslanec NR SR (2012-10-29):
Neviem na všetky otázky odpovedať, ale na tú, ktorú ste, pani poslankyňa, položili nakoniec, že kde je ten Boh, tak vám odpoviem, že je aj tu. Je aj tu a rešpektuje tak vašu, ako aj moju slobodu. A rešpektuje tak slobodu aj iných, všetkých ľudí. A my potom všetci musíme niesť dôsledky za svoje konanie. A teraz k tomu, čo ste hovorili predtým. Dvakrát ste povedali, aby si ľudia neplietli sterilizáciu s kastráciou. Pani poslankyňa, ja mám pocit, že vy si pletiete plodnosť s chorobou. Plodnosť, to nie je choroba. A sterilizácia ako nástroj regulácie pôrodnosti alebo plodnosti je neprirodzená. Existujú iné prirodzené metódy regulovania plodnosti, pôrodnosti. Ale ja viem, že to je možno ťažšie a pre farmaceutické firmy je to absolútne nezaujímavé, lebo na tom vôbec nezarobia. Ale ja mám výhrady aj z iného dôvodu, že aj ja nesúhlasím, ale na Slovensku je veľa ľudí, ktorí tiež nesúhlasia s tým, aby z verejného zdravotného poistenia boli platené úkony, ktoré považujem za neprirodzené. A preto aj tento postup považujem za nespravodlivý alebo možno až zvrátený. A možno ešte jeden argument, ktorý chcem položiť, teda pretože ja nebudem hlasovať za váš návrh, že my sme krajina, ktorá si v súvislosti so sterilizáciami už jednu blamáž v Európe, na Európskom súdnom dvore už vystála. A myslím si, že táto jedna blamáž v súvislosti so sterilizáciami by nám mala stačiť.
Bugár, Béla, podpredseda NR SR (2017-03-21):
Pani poslankyňa Shahzad.
Aštaryová, Zuzana, poslankyňa NR SR (2011-10-19):
Odhlasovali sme body zo spoločnej správy, teraz môžeme pristúpiť k hlasovaniu o pozmeňujúcom návrhu, ktorý podal poslanec Štefanec.
Šeliga, Juraj, podpredseda NR SR (2020-11-03):
Ďakujem. Prezentujme sa, prosím, a hlasujme. (Hlasovanie.) Prítomných 122 poslancov, za 81, proti nikto, zdržalo sa 41, hlasovali všetci prítomní. Konštatujem, že sme schválili návrh novely zákona č. 308/2000 Z. z. o vysielaní a retransmisii. Ďalej bude nasledovať hlasovanie v prvom čítaní o vládnom návrhu zákona, ktorým sa mení a dopĺňa zákon č. 422/2015 Z. z. o uznávaní dokladov o vzdelaní (tlač 262), bod 24 schváleného programu. Dávam slovo pani poslankyni Šofranko, ktorú určil gestorský výbor pre vzdelanie, vedu, mládež a šport ako spravodajkyňu, aby nám toto hlasovanie uviedla. (Hlasovanie o vládnom návrhu zákona, ktorým sa mení a dopĺňa zákon č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov a ktorým sa mení a dopĺňa zákon Slovenskej národnej rady č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov , tlač 262.)
Kadúc, Miroslav, poslanec NR SR (2015-06-16):
Ďakujem pekne, pán predseda. Dovoľte mi požiadať Vás o zaradenie bodu, a to, aby špeciálny prokurátor predložil správu o stave, vývoji, štruktúre a dôvodoch korupčných trestných činov na území Slovenskej republiky a tento bod zaradiť po bode 100, kde sa nachádza správa o činnosti prokuratúry. Krátke odôvodnenie. Keď som sa pána špeciálneho prokurátora, á pardon, pána generálneho prokurátora na výbore pýtal na tú správu o stave korupčných trestných činov, ktorá má dva odseky a jednu tabuľku, z ktorej sa javilo, že korupcia vlastne je na ústupe a v podstate žiadna nie je, odpovedal mi, že toto je v kompetencii špeciálneho prokurátora a z diskusií vyplynulo, že on takejto správe nebude robiť žiadne obštrukcie. Takže, by som si vás dovolil požiadať o takúto správu, teda stav korupčných trestných činov na území Slovenska.
Laššáková, Jana, podpredsedníčka NR SR (2014-09-10):
Pán poslanec Huba, nech sa páči.
Pellegrini, Peter, predseda NR SR (2015-09-29):
Ako ďalší v rozprave vystúpi druhý písomne prihlásený do rozpravy pán poslanec Přidal, po ňom sa pripraví pán poslanec Beblavý.
I. Mikloš, podpredseda vlády a minister financií SR: (2003-06-18):
Čo sa týka fiškálnej neutrality, fiškálnou neutralitou sa myslí skutočnosť, že bude naplnený štátny rozpočet, tak ako bol schválený. Keďže to plnenie je nižšie, tak tieto opatrenia dodatočne prijímané majú zabezpečiť vlastne tie predpokladané zámery z hľadiska príjmov a výdavkov štátneho rozpočtu. Takže fiškálna neutralita sa myslí v tom zmysle. A v budúcom roku po zavedení daňovej reformy sa myslí zase v tom zmysle, že z hľadiska celkových príjmov a celkových výdavkov, celkových daňových príjmov, sa predpokladá taký objem daňových príjmov, aký by sme dosiahli aj bez daňovej reformy. Ale napriek tomu ten zmysel daňovej reformy je v tom, samozrejme, že sa mení štruktúra týchto príjmov a že to má iné pozitívne efekty na vyšší ekonomický rast, vyššiu motiváciu, vyššie investície a tak ďalej, vyššiu tvorbu pracovných príležitostí. Čo sa týka dopadovej štúdie týchto zmien, chcem zdôrazniť, že aj napriek uskutočneniu skoršieho zvýšenia spotrebných daní nebude miera inflácie vyššia, ako bola tá, ktorá sa pôvodne predpokladala. Samozrejme, inflácia ovplyvňuje kúpnu silu a ovplyvňuje reálne príjmy. Čiže oproti tým reálnym príjmom a oproti tej inflácii rastu spotrebiteľských cien, ktoré sa predpokladali aj bez zámeru zvýšenia týchto daní, inflácia nebude vyššia, čo inými slovami znamená, že keby nebolo teraz toto zvýšenie k 1. júlu alebo k polovici roka, tak by inflácia bola až o 1 až 1,5 % nižšia v tomto roku, ako sa pôvodne predpokladalo. Ale opakujem, dopadové štúdie v tomto zmysle, samozrejme, existujú, ale nevidím a nepovažujem za dôležité kompenzovať zvýšenie ceny cigariet, tabaku a alkoholu, a čo sa týka celkového zvýšenia tých cien, nebudú vyššie, ako sa pôvodne predpokladalo.
Laššáková, Jana, podpredsedníčka NR SR (2015-02-12):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky od pána poslanca Jozefa Mihála a pána poslanca Hlinu. Nech sa páči, pán poslanec Mihál, máte slovo. Za ním vystúpi pán poslanec Hlina.
K. Sárközy, poslankyňa: (2009-02-12):
Prvá moja interpelácia smerovala na pani ministerku Vieru Tomanovú. Interpelácia je pod číslom 1-30/2008-56045-2 a tá istá interpelácia smerovala aj na pána premiéra pod č. 97/2008/KPVOSV, aby som bola presná. Moja interpelácia sa týkala toho, že rezort práce, sociálnych vecí a rodiny z rozpočtu za rok 2008 vrátil 1 miliardu korún z rozpočtu ministerstva práce, sociálnych vecí a rodiny do štátneho rozpočtu. Moja otázka bola, či je to správny krok a či je to v súlade s myšlienkou budovania sociálneho štátu. Pani ministerka mi na to odpovedala, že je to v poriadku. Pán premiér mi odpovedal, že je to v poriadku, pretože to prinieslo úsporu verejných financií. Úsporu verejných financií prinieslo množstvo prijatých legislatívnych opatrení a realizácia aktívnej politiky trhu práce, ktorú ministerstvo práce, sociálnych vecí a rodiny zrealizovalo v priebehu roku 2008. Nie som spokojná s touto odpoveďou ani zo strany pani ministerky, ani zo strany pána premiéra, pretože my tu minimálne dva a pol roka počúvame o tom, že pán minister Kaník toho času vrátil z rozpočtu 1,5 miliardy korún, takže teraz pani ministerka urobila to isté. Vrátila z rozpočtu miliardu korún. Nedá sa porovnávať rozpočet za uplynulú vládu a teraz. Vrátila 1 miliardu korún vtedy, keď nevalorizovala rodinné prídavky, pretože v rozpočte boli peniaze, mala na to možnosť. Podľa mňa sa to nedá spojiť s tou deklaráciou sociálneho štátu a sociálnej demagógie, ktorú táto vláda hlása. Takže, dovoľte mi nesúhlasiť s touto odpoveďou ani zo strany pána premiéra, ani zo strany pani ministerky práce, sociálnych vecí a rodiny. Druhá moja interpelácia smerovaná na pána podpredsedu vlády Dušana Čaploviča pod č. 10106/2008 a tá istá interpelácia smerovala aj na pani ministerku pod č. 1-2008-30/56045-1 a interpelácia smerovala na obidvoch a to v tom zmysle, či nový prijatý zákon o sociálnych službách, ktorý bol prijatý 30. októbra 2008, nediskriminuje neverejných poskytovateľov sociálnych služieb a hlavne v tom zmysle, že vláda minulý rok v novembri alebo v decembri prijala revidovanú Európsku sociálnu chartu. Obidvaja sa vyjadrili v tom zmysle, že nie je to všetko v poriadku, ale vieme, že prijatý zákon o sociálnych službách hovorí úplne o inom a to potvrdzuje aj prax v tom zmysle, že neverejní poskytovatelia nemajú rovnaký prístup k sociálnym službám ako napríklad sociálne služby, ktoré sprostredkuje samospráva alebo vyšší územný celok. Takže, nesúhlasím s odpoveďou ani pána podpredsedu vlády, ani pani ministerky. Ďakujem pekne.